《和穆父待制竹堂》
宋代·杨杰

会稽风土竹相宜，傍竹为堂趣自奇。内史旧居经几代，此君高节似当时。

林无暑气客频到，笋过邻墙僧不知。莫夹桃花引蜂蝶，实成须与凤凰期。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。